הכוכב הבא

הכוכב הבא (מהעונה השלישית ועד השביעית והעונה העשירית נקראה "הכוכב הבא לאירוויזיון") היא תוכנית מציאות ישראלית, אשר היוותה המשך לקדם-אירוויזיון מהעונה השנייה ועד השביעית, ובעונה העשירית. שידור התוכנית החל בערוץ 2 ב-2 בספטמבר 2013 במסגרת שידורי קשת, ומנובמבר 2017 היא משודרת בערוץ קשת 12. התוכנית מהווה מעין המשך לתוכנית "כוכב נולד", כאשר במרכזה תחרות שירה בין כישרונות חדשים בתחום. בניגוד ל"כוכב נולד", בתוכנית זו הקהל שמשתתף בצילומי התוכנית מצביע למתמודדים (באפליקציה), והחל מהעונה השנייה, היא אינה משודרת בשידור חי, למעט שידור הגמר. סימן ההיכר הבולט של הפורמט החדש הוא המסך שעולה אם המתמודד קיבל מהקהל באולפן ומהשופטים מספיק קולות כדי לעבור את הרף הנדרש כדי לעבור לשלב הבא. פורמט "הכוכב הבא" נמכר לרשת ABC האמריקאית, לערוץ M6 הצרפתי, לערוץ ITV בבריטניה ולערוצים במדינות נוספות כגון: רוסיה, איטליה, גרמניה, הונגריה, טורקיה, ברזיל, פורטוגל, סין, אינדונזיה, יוון, ארגנטינה והודו.

בנובמבר 2015, לפני תחילת שידור העונה השלישית, הוחלט כי שמה של התוכנית ישונה רשמית ל"הכוכב הבא לאירוויזיון", לאחר שטדי הפקות וקשת חתמו עם רשות השידור על שיתוף הפעולה לשליחת הזוכה לתחרות האירוויזיון בפעם השנייה ברציפות.

בעונה הראשונה של התוכנית זכה אביתר קורקוס. לאחר מכן נקבע כי זוכה העונה יהיה נציג ישראל באירוויזיון בשנת הזכייה שלו, והזוכים בעונות אלה הם נדב גדג', חובי סטאר, אימרי זיו, נטע ברזילי (שלאחר מכן זכתה באירוויזיון 2018), קובי מרימי (שהיה הנציג של ישראל באירוויזיון 2019 שנערך בתל אביב) ועדן אלנה (שייצגה את ישראל באירוויזיון 2021, לאחר ביטול אירוויזיון 2020). מהעונה השמינית של התוכנית, זוכה העונה זכה במיליון שקלים. זוכה העונה השמינית הוא תמיר גרינברג.

ב-12 בדצמבר 2019, פרסם בתחילה תאגיד השידור הישראלי כי החל משנת 2022 ייבחר נציג ישראל באירוויזיון במתכונת קדם-אירוויזיון, שישודר לראשונה בכאן 11, אולם ב-2021 הוחלט בתאגיד כי יתקיים מכרז שבו תיבחר תוכנית מגוף שידור אחר לבחירת הנציג לאירוויזיון – כאשר "הכוכב הבא" הגישה מועמדות – אולם התוכנית "אקס פקטור ישראל" מרשת 13 שהתמודדה מולה זכתה במכרז ותבחר את הנציג הישראלי לאירוויזיון 2022. בכך סיימה "הכוכב הבא" את תפקידה כ"קדם אירוויזיון" וחזרה לאוויר ביוני 2021 עם פרס של מיליון שקלים חדשים. ב-5 ביוני 2023 הכריז התאגיד כי "הכוכב הבא" תחזור לתפקד כ"קדם אירוויזיון" ושהנציג לאירוויזיון 2024 ייבחר במסגרת עונת העשור של התוכנית.

כללי התחרות
בשלב הראשון מתקיים מבחן מול השופטים, ובו כל מועמד מתבקש לבצע שיר לבחירתו מול מסך גדול סגור. בעת ביצוע השיר מצביעים הקהל (באפליקציה) והשופטים (בשולחן השיפוט) אם להעביר את המועמד, לכל שופט יש סכום מסוים של הצבעות (10 נקודות לכל שופט בעונה 8 ובעונות 2–5. 8 נקודות לכל שופט בעונות 6–7. 7 נקודות לכל שופט בעונה 1). ברגע שהמתמודד מגיע ל-70% הצבעות (קולות הצופים + השופטים יחד), המסך נפתח והמועמד עובר לשלב הבא. עם סיום מבחני הבמה מתגבשת נבחרת העונה בת מספר זמרים שונה בכל עונה. לאורך העונה יודחו זמרים שונים בהתאם להחלטת השופטים והקהל באולפן עד להגעה לשלב הגמר שבו ישתתפו גם הקהל בבית ומספר קבוצות שופטים מיוחדות (זוכים מעונות קודמות, וכן אנשי מקצוע), שבו יהיו ארבעה זמרים ומתוכם ייבחר "הכוכב הבא".

שלבי התחרות

עונה 1
 מבחני הבד: המתמודדים נבחנים מול השופטים אשר קובעים מי עובר למבחן המסך.
 מבחן המסך: זהו השלב הראשוני, בו המתמודדים שרים בפעם הראשונה מול המסך בשידור חי. מטרתם היא לצבור אחוז הצבעות העומד על מעל ל-70% על מנת לעבור לשלב הבא.
 מבחן הנבחרת: המתמודדים שעברו את שלב "מבחן המסך", ינסו להתקבל לנבחרת על ידי כך שהם ירימו את המסך עם מעל ל-75% אחוזי הצבעה.
 הדו-קרב: בשלב הדו-קרב, יתמודדו מתמודדי הנבחרת ראש בראש, כאשר המתמודד הראשון ישיר ללא מסך, והמתמודד השני ישיר כשהמסך סגור במטרה לעבור את מספר האחוזים שהמתמודד הראשון השיג ולהרים את המסך.
 שלב הדואטים: בשלב הדואטים, ישירו יחדיו מתמודדי הנבחרת שנותרו, וינסו להרים את המסך יחד.
 הגמר: לגמר מעפילים ארבעה מתמודדים. אחד מהם הופך ל"כוכב הבא", והוא מקבל 250,000 ש"ח לאלבום בכורה וכמלגת מחייה.

עונה 2
 מבחן המסך: כמו בעונה הקודמת, רק שהפעם מבחני הבד ככל הנראה בוצעו אך לא שודרו. מבחני המסך צולמו מראש ולא נערכו בשידור חי, בניגוד לעונה 1.
 שופטים מקרוב: המתמודדים באים בידיעה שהם באים לחזרה לקראת המבחן אך למול עיניהם נפתח קיר אשר חושף את השופטים. לפני הפתעה זו, השופטים צופים במתמודדים, מה שעלול להשפיע על החלטתם. לאחר ההפתעה המתמודד מבצע את השיר מולם. אם קיבל 3 הצבעות 'כחולות' מהשופטים, עובר המתמודד לחדר ההמתנה. אם לא, תמה השתתפתו של המתמודד בעונה. חדר ההמתנה הוא חדר המאכלס 5 מתמודדים בלבד. אם עוברים יותר, מוציאים השופטים מתמודד אחר שפחות ראוי מהמתמודד שעבר לחדר ההמתנה.
 מבחן הנבחרת: לכל מתמודד נקבע יריב לדו-קרב, שבסופו רק אחד מהם ממשיך הלאה, והמפסיד יחכה לקראת סוף התוכנית לביצוע שיציל אותו מהדחה. לכל מתמודד מציע כל אחד מהשופטים שיר שהם חושבים שמתאים למתמודד ועל המתמודד לבחור אחד מן השירים של בחירות השופטים. בשלב ההדחה יש דו-קרב בין 2/3. אם יש יותר, מדיחים את הכי פחות ראויים ביחס לאחרים. בסוף שלב ההדחה רק אחד ממשיך הלאה לנבחרת. בכל תוכנית נערכו 4 סיבובי דו-קרב ועוד סיבוב של שלב ההדחה. בשלב זה התקיימו 2 תוכניות, מה שהביא לאכלס 10 מתמודדים בנבחרת בלבד. עקרון המעבר בשלב הדו-קרב כמו בעונה 1.

עונות 3 ו-4
 מבחן המסך: כמו בעונה 2.
 שלב הסינון: בשלב הזה השופטים מחליטים לצמצם את המתמודדים למספר מסוים, לקראת שלב הדו-קרב.
 שלב הדו-קרב: השלב בעונות הבאות דומה - לעיתים יש מצב של הדחה של יותר מ-3 מתמודדים בתוכנית אחת ארוכה, ולעיתים הדחה של מתמודד אחד בתוכנית אחת ארוכה.

עונה 5
 מבחן המסך: כמו בעונות הקודמות, עם תוספת משמעותית - לראשונה ב"כוכב הבא", גם המנחים (אסי עזר ורותם סלע) יכולים להשפיע, עם כפתור הצלה ("סייב"). כלומר, אם המתמודד לא הרים את המסך, המנחים יכולים להחליט על פי דעתם אם יש להציל את המתמודד מהדחה, על אף הצבעות הקהל והשופטים. בשלב הזה המנחים יוכלו להציל רק 5 מתמודדים בדרך זו.
 שלב הסינון: כמו בעונות 3–4.
 שלב הדו-קרב: לראשונה בתוכנית, נוסף שופט אורח לצד חמשת השופטים, כך שהיו 5 משבצות הצבעה של השופטים, אך לכל שופט הצבעה כחולה מוסיפה 8 אחוזים להצבעה הכוללת, כדי שהסכום המקסימלי של הצבעות השופטים יהיה 40 אחוזים.
 כיסא ההדחה: לראשונה בתוכנית, המתמודדים מתמודדים עם כיסא ההדחה, שמי שישב עליו בסוף התוכנית יודח. המתמודד הראשון קובע את הרף למתמודדים שאחריו ויושב על כיסא ההדחה. מי שיעבור את הרף ימשיך לשלב הבא, מי שלא - יישב על הכיסא, והאחוזים שנקבעו למתמודד שלא עבר יהפכו לרף החדש וחוזר חלילה.

עונה 6
 מבחן המסך: כמו בעונה 5. עם כפתור הסייב בעונה זו יכלו המנחים סלע ועזר להציל רק 9 מתמודדים.
 שלב המבחן הגורלי: בשלב הזה המתמודדים צריכים לעבור 2 שלבים כדי להתקבל לנבחרת. בשלב הראשון הם צריכים לשיר מול השופטים ולקבל מהם 3 כחולים (מתוך 5). כל מי שעבר את השלב הראשון עומד להחלטת השופטים שבסוף כל סבב (כאשר ישנם ארבעה) צריכים לבחור חמישה מתמודדים שיעברו לנבחרת. סך הכל עברו 20 מתמודדים.
 שלב הדו-קרב: בדומה לכל העונות.
 קרב הגלדיאטורים: בדומה לשלב כיסא ההדחה בעונה 5.

עונה 7
 מבחן המסך: כמו בעונות 5–6. עם כפתור הסייב בעונה זו יכלו המנחים סלע ועזר להציל רק 9 מתמודדים.
 שלב המבחן הגורלי: כמו בעונה 6.
 שלב הדו-קרב: בדומה לכל העונות, העונה הכילה ארבעה דו-קרבים.
 כיסא חם ראשון–שני: בדומה לשלב כיסא ההדחה הקודם, העונה הכילה פעמים את שלב הכיסא החם.

מנחים ושופטים

העונה הראשונה (2013)
תוכנית הבכורה עלתה לשידור ב־17 בספטמבר. המנחים הם: אסי עזר ואסתי גינזבורג השופטים הם: ריטה, צביקה הדר, מוקי ורני רהב. אייל גולן שפט בתוכנית עד להשעייתו ב-20 בנובמבר 2013, וכעבור 4 ימים הוחלף על ידי מוקי.

נבחרת העונה
מקרא צבעים

{| class=wikitable style="white-space:nowrap; font-size:85%; text-align:center;
|-
!
!דו-קרב ראשון
!דו-קרב שני
!דואטים
!משימת הלילה הלבן
!שיר לאורח מיוחד
!דו-קרב שלישי
!רבע גמר ראשון
!ספיישל קלאסיקות
!חצי גמר
!colspan="2" style="width:5em" scope="col" | הגמר
|-
! scope="row" | אביתר קורקוס
| style="background:#EEE8AA;" | מועמד להדחה
|בטוח
|בטוח
|בטוח
|בטוח
|בטוח
|בטוח
|בטוח
| style="background:#EEE8AA;" | מועמד להדחה
|בטוח
| style="background:lightgreen" ;" | מקום ראשון
|-
!אריה וגיל גת
|בטוחים
|בטוחים
|בטוחים
| style="background:#EEE8AA;" | מועמדים להדחה
|בטוחים
|בטוחים
| style="background:#EEE8AA;" | מועמדים להדחה
|בטוחים
|בטוחים
|בטוחים
| style="background-color:yellow" | מקום שני
|-
!טינה איברגימוב
|בטוחה
|בטוחה
|בטוחה
| style="background:#EEE8AA;" | מועמדת להדחה
|בטוחה
|בטוחה
|בטוחה
|בטוחה
|בטוחה
| style="background:#EEE8AA;" | מועמדת להדחה
| style="background-color:lightblue" | מקום שלישי
|-
!רינת כהן
|בטוחה
|בטוחה
| style="background:#EEE8AA;" | מועמדת להדחה
| style="background:#EEE8AA;" | מועמדת להדחה
| style="background:#EEE8AA;" | מועמדת להדחה
|בטוחה
| style="background:#EEE8AA;" | מועמדת להדחה
| style="background:#EEE8AA;" | מועמדת להדחה
| style="background:#EEE8AA;" | מועמדת להדחה
| style="background:#EEE8AA;" | מועמדת להדחה
| style="background:pink;" | מקום רביעי
|-
!עומר דץ
| style="background:#EEE8AA;" | מועמד להדחה
| style="background:#EEE8AA;" | מועמד להדחה
|בטוח
|בטוח
|בטוח
| style="background:#EEE8AA;" | מועמד להדחה
| style="background:#EEE8AA;" | מועמד להדחה
| style="background:#EEE8AA;" | מועמד להדחה
| style="background:#EEE8AA;" | מועמד להדחה
| colspan="2" style="background:salmon;" | מודח עשירי (מקום 5)
|-
!דוד דריי
| style="background:#EEE8AA;" | מועמד להדחה
|בטוח
|בטוח
|בטוח
| style="background:#EEE8AA;" | מועמד להדחה
| style="background:#EEE8AA;" | מועמד להדחה
| style="background:#EEE8AA;" | מועמד להדחה
| style="background:#EEE8AA;" | מועמד להדחה
| colspan="3" style="background:salmon;" | מודח תשיעי (מקום 6)
|-
!אליאס מלייב
|בטוח
| style="background:#EEE8AA;" | מועמד להדחה
|בטוח
|בטוח
|בטוח
| style="background:#EEE8AA;" | מועמד להדחה
| style="background:#EEE8AA;" | מועמד להדחה
| colspan="4" style="background:#C9A0DC;" | פרש (מקום 7)
|-
!ענבל בקמן
|בטוחה
| style="background:#EEE8AA;" | מועמדת להדחה
|בטוחה
|בטוחה
| style="background:#EEE8AA;" | מועמדת להדחה
| style="background:#EEE8AA;" | מועמדת להדחה
| colspan="5" style="background:salmon;" | מודחת שביעית (מקום 8)
|-
!חן לוי
| style="background:#EEE8AA;" | מועמדת להדחה
| style="background:#EEE8AA;" | מועמדת להדחה
|בטוחה
|בטוחה
| style="background:#EEE8AA;" | מועמדת להדחה
| colspan="6" style="background:salmon;" | מודחת שישית (מקום 9)
|-
!ליאור פרץ
| style="background:#EEE8AA;" | מועמדת להדחה
|בטוחה
|בטוחה
| style="background:#EEE8AA;" | מועמדת להדחה
| colspan="7" style="background:salmon;" | מודחת חמישית (מקום 10)
|-
!רוני ישראלי
|בטוחה
| style="background:#EEE8AA;" | מועמדת להדחה| style="background:#EEE8AA;" | מועמדת להדחה| colspan="8" style="background:salmon;" | מודחת רביעית (מקום 11)
|-
!אלון טאוב| style="background:#EEE8AA;" | מועמד להדחה| style="background:#EEE8AA;" | מועמד להדחה| colspan="9" style="background:salmon;" | מודח שלישי (מקום 12)
|-
!דונדיט ג'ון| style="background:#EEE8AA;" | מועמד להדחה| colspan="10" style="background:salmon;" | מודח שני (מקום 13)
|-
!ג'ורג' אבו שקארה| style="background:#EEE8AA;" | מועמד להדחה| colspan="10" style="background:salmon;" | מודח ראשון (מקום 14)

|}

 התרחשויות בולטות 
 צמד האחים אריה וגיל גת, שהיו בין המתמודדים הבולטים בתוכנית והגיעו למקום השני, הם יהודים חרדים, והשתתפותם עוררה עניין ציבורי רב בהיותם חרדים המופיעים בתוכנית ריאליטי בפריים טיים של הטלוויזיה החילונית.
 הדוגמנית טהוניה רובל הופיעה בתוכנית כדי לעורר מודעות נגד גזענות ושרה את השיר "כל החלומות" של השופט אייל גולן, שאף עלה לבמה ושר יחד איתה.
 המתמודדת טינה איברגימוב לא עברה במהלך המיון הראשוני אך ההפקה החליטה להעניק לה את ההזדמנות להגיע למבחן המסך.
 המתמודד ג'ורג' אבו שקארה לא עבר את מבחן הנבחרת אך הוא נכנס לנבחרת בעקבות גלגל הצלה מהשופטים.
 בשלב הדואטים אריה וגיל גת הופיעו עם הזמר עידן עמדי מכיוון שמספר המתמודדים בשלב זה היה אי זוגי.
 במהלך התוכנית נפוצו שמועות על חשדות כנגד אייל גולן בקיום יחסי מין עם קטינות. בעקבות השמועות, ב-17 בנובמבר 2013, הקריא אסי עזר את ההודעה הבאה: "בימים האחרונים התפרסמו ידיעות, שמועות והדלפות. הודעה זו אינה אישוש או הכחשה של השמועות. אנו לא יכולים לפעול על סמך שמועות ובוודאי לא לחרוץ דין על פיהן. אנו פועלים רק על פי חוק, כי זו הדרך היחידה והנכונה".
 ב־20 בנובמבר 2013 אייל גולן הושעה מהתוכנית עקב פרשת משחקי חברה.
 בשלב רבע הגמר, המתמודד אליאס מלייב החליט לפרוש מהתוכנית רגע לפני חצי הגמר וכך הציל מהדחה את המתמודד דוד דריי שהודח בתוכנית אחריו.

העונה השנייה (2014–2015)

העונה השנייה עלתה לשידור ב־9 בדצמבר 2014. בעונה זו המנחים הם: אסי עזר ורותם סלע השופטים הם: מוקי, קרן פלס, הראל סקעת ואסף אטדגי. בניגוד לעונה הקודמת, מבחני המסך אינם משודרים בשידור חי אלא הוקלטו מראש. בשלב הגמר בלבד יוכלו הצופים להצביע מהבית דרך אפליקציית mako בשידור חי. הפרס לזוכה הוא ייצוג ישראל באירוויזיון 2015 בווינה, אוסטריה, ובנוסף, מזגן, אייפון 6 וחבילת תקשורת לשנה.

 נבחרת העונה מקרא צבעיםהעונה השלישית (2015–2016)

העונה השלישית צולמה באוקטובר-נובמבר 2015, ושידורה החל ב-5 בדצמבר 2015. כמו בעונה הקודמת, המנחים הם אסי עזר ורותם סלע. השופטים היו קרן פלס, מוקי, הראל סקעת ואסף אטדגי. בנובמבר 2015 הוחלט כי שמה של התוכנית ישונה רשמית ל"הכוכב הבא לאירוויזיון", כך שלמעשה התוכנית תחליף רשמית את תחרות "הקדם אירוויזיון" הנוסטלגית ששודרה בעבר בערוץ הראשון. הפרס לזוכה הוא ייצוג ישראל באירוויזיון 2016 בסטוקהולם, שוודיה. הזוכה חובי סטאר השתתף בעברו בפורמט הקודם "כוכב נולד" בעונתו השביעית, אך הודח ברבע הגמר.

נבחרת העונהמקרא צבעיםהעונה הרביעית (2017)

העונה הרביעית שודרה החל מ-2 בינואר 2017. בעונה זו היו 9 פרקים בלבד ואל צמד המנחים אסי עזר ורותם סלע הצטרפה יעל גולדמן לשלב האודישנים על מנת להחליף את רותם סלע שיצאה לחופשת לידה. השופטים היו קרן פלס והראל סקעת, שהיו שופטים גם בעונה הקודמת, ואליהם הצטרפו אסף אמדורסקי, והצמד סטטיק ובן-אל תבורי. בין המתמודדים שהשתתפו העונה היו דיאנה גולבי, זוכת "כוכב נולד 8", וג'ולייטה שהעפילו לתוכנית הגמר, וכן מיכל שפירא (שפרשה), משפחת אלייב, וליהיא גרינר שהודחו בשלב מוקדם.

הזוכה בעונה זו, אימרי זיו, ייצג את ישראל באירוויזיון 2017 שנערך בקייב, אוקראינה והגיע למקום ה-23 בגמר.

 נבחרת העונה מקרא צבעים העונה החמישית (2017–2018) 

העונה צולמה במהלך חודש ספטמבר 2017 ושידורה החל ב-29 באוקטובר בערוץ 2, ומתחילת נובמבר בערוץ החדש של קשת, קשת 12 גם בעונה זאת השתתפו זמרים שכבר זכו קודם לכן בפרסום, כגון ליאת בנאי (שפרשה אחרי האודישן), רוית בטאשווילי וחן אהרוני (שהשתתפו בתוכנית "כוכב נולד" - בטאשווילי בעונה השמינית ואהרוני בעונה החמישית), רינת בר (שפרשה גם היא מהתוכנית) וסתיו וקנין (שזכתה בעונה השנייה של "פרויקט הלהקה"). כמו כן השתתף אלירן אליאס, המשמש זמר ליווי של עדן בן זקן.

זוהי העונה הראשונה ששודרה לאחר פיצול ערוץ 2 (אף על פי ששידור העונה החל עוד קודם לפיצול). הכוכב הבא לאירוויזיון, היא התוכן האחרון של ערוץ 2 ביום השידורים האחרון, והיא שודרה בשידור חי. לאחר מכן אסי עזר העביר את השידור לספיישל, "ערוץ 2 - השידור האחרון בהחלט", אשר גמרה את שידורי הערוץ. הזוכה של העונה היא נטע ברזילי, שזכתה במקום הראשון באירוויזיון 2018 עם השיר "Toy". זאת הפעם הראשונה שבה זוכה "הכוכב הבא לאירוויזיון" זוכה גם באירוויזיון עצמו.

נבחרת העונהמקרא צבעים העונה השישית (2018–2019) 

עונה זו נקראת תל אביב 2019, לאור הצלחת השיר הישראלי בטבלאות ההימורים ולאחר מכן גם הזכייה של נטע ברזילי וקיום האירוויזיון בישראל. בתחילה, קיום התוכנית כתחרות לבחירת הנציג לאירוויזיון לא סוכם בין "כאן" ל"קשת", כיוון שנבחנה אפשרות שהתאגיד יפיק בעצמו תוכנית ריאליטי לבחירת הנציג. "קשת" נתבקשה אז להפסיק בפרסום התוכנית המציג את הייצוג באירוויזיון כפרס. לאחר שב"כאן" בחנו מספר אפשרויות, שכללו בין היתר גם שיתוף פעולה עם "רשת", ובחירת הנציג בתוכנית "אקס פקטור ישראל" כאשר גם האפשרות לתוכנית "The Voice ישראל" נבחנה, ב-22 באוגוסט 2018, הכריז התאגיד כי ימשיך את שיתוף הפעולה עם "קשת" ועם התוכנית ועל כן גם בעונה זו, הזוכה בתחרות ייצג את ישראל באירוויזיון 2019.

בנוסף לתוכנית, הוחלט כי ב"כאן 11" ישודרו שתי תוכניות מלוות בשעות הפריים-טיים: "כרטיס אחרון לגמר" בה בין היתר ישוריין כרטיס לגמר לאחד מחברי הנבחרת בשיאה של התוכנית, ובנוסף תשודר תוכנית נוספת לבחירת השיר שייצג את ישראל במסגרת פורמט שפותח עבור התוכנית ובו ייחשף השיר הזוכה והקליפ שיופק לו. בנוסף לתוכניות המלוות את הבחירה לתחרות האירוויזיון, "כאן" תבחר גם נציג לתחרות האירוויזיון לילדים, במסגרת תוכנית בשם "קדם אירוויזיון ג'וניור", התוכנית תלווה גם את הפקת הקליפ והחלק האמנותי בתחרות הבינלאומית.

בפועל, לא התקיימה תוכנית הצלה והמועמדים נבחרו על ידי צוות השופטים של התוכנית. השיר נבחר על ידי צוות מטעם "כאן", והוחלט כי יפורסם לראשונה במלואו בטקס פרסי האקדמיה.

ביוני וביולי 2018 פורסם ואושר רשמית כי שירי מימון תהיה שופטת ב"הכוכב הבא לאירוויזיון", אחרי שעזבה את תפקידה ב"אקס פקטור ישראל", ובכך הפכה לשופטת השנייה בתוכנית, לצידו של הראל סקעת, שהשתתפה בגלגול הקודם "כוכב נולד" (וסיימה במקום השני בעונה הראשונה, בדיוק כמו סקעת שעשה זאת בעונה השנייה) ואף ייצגה את ישראל באירוויזיון 2005 והגיעה למקום הרביעי, בעוד סקעת ייצג אותה ב-2010 והגיע למקום ה-14. זו העונה הראשונה בה זוכה העונה ייצג את ישראל באירוויזיון שיתקיים בישראל ויגיע אוטומטית לגמר האירוויזיון. שידורי העונה השישית החלו ב-24 בנובמבר 2018.

ב-25 בינואר 2019 פורסם כי אסי עזר, מנחה התוכנית מאז תחילתה, נבחר להנחות את האירוויזיון יחד עם ארז טל, שותפו להנחיה ב"אח הגדול", בר רפאלי ולוסי איוב.

הזוכה של עונה זו הוא קובי מרימי, שייצג את ישראל באירוויזיון 2019.
נבחרת העונהמקרא צבעים העונה השביעית (2019–2020) 

בסיום העונה השישית, הודיעה קשת על פתיחת האודישנים לעונה השביעית. ב-25 בפברואר 2019 פורסם כי קשת נמצאת בהליכי ליהוק עבור שופטים חדשים לתוכנית. ביניהם נמצאו איתי לוי ונינט טייב ששפטו בעבר בתוכנית כשופטים מחליפים ועשויים להצטרף כשופטים קבועים. ב-5 במאי 2019 פורסם כי הראל סקעת עזב את התוכנית. במקומו, הצטרף איתי לוי, שרק עונה לפני כן שימש כשופט אורח מחליף של סטטיק ובן-אל.

בתחילת חודש אוקטובר נסגרה רשימת המתמודדים לאודישנים בתוכנית.

שידור העונה התחיל ב-20 בנובמבר 2019.

עונה זו הייתה העונה האחרונה של "הכוכב הבא לאירוויזיון", בה התוכנית שלחה את הזוכה שלה לייצוג ישראל באירוויזיון, מאחר שתאגיד השידור הישראלי קיים מכרז בו "אקס פקטור ישראל" זכתה לבחור את הנציג החל מאירוויזיון 2022. החל מהעונה הבאה תיקרא שוב התוכנית "הכוכב הבא".

הזוכה של עונה זו היא עדן אלנה, שייצגה את ישראל באירוויזיון 2021 עם השיר Set Me Free, לאחר שהוכרז על ביטול אירוויזיון 2020 (שבו הייתה אמורה לשיר את השיר Feker Libi) עקב התפרצות מגפת הקורונה.

כחודשיים לאחר סיום העונה השביעית הוציאו פאנל השופטים ומתמודדים מהעונה, חידוש לשיר "אוהב להיות בבית" של אריק איינשטיין כדי להגביר את המודעות לחשיבות של להישאר בבית בעקבות מגפת הקורונה.
נבחרת העונהמקרא צבעים מדרוג 

העונה השמינית (2021)

בסיום העונה השביעית, הודיעה קשת על פתיחת האודישנים לעונה השמינית. זוהי העונה השנייה – מאז העונה הראשונה של התוכנית – בה הפרס אינו ייצוג ישראל באירוויזיון. לראשונה, יינתן פרס כספי של מיליון שקל לזוכה, ואל השופטים היה צפוי להצטרף אביב גפן, אך לבסוף מהלך זה לא צלח. במקום זאת מי שהצטרפה היא נינט טייב, זוכת העונה הראשונה של כוכב נולד.

פרק פתיחת העונה שודר ב-1 ביוני 2021.

הזוכה בעונה זאת הוא תמיר גרינברג.

נבחרת העונהמקרא צבעיםהעונה התשיעית (2022)

ב-17 בפברואר 2022 הודיעו סטטיק ובן אל על פרישה מהתכנית בשל אילוצי לוח זמנים. ב-20 בפברואר נודע כי רן דנקר יצטרף אל צוות השופטים של התכנית.

במאי 2022 החלו הצילומים של עונה זו, והעונה החדשה עלתה לשידור ב-18 ביולי 2022.
נבחרת העונהמקרא צבעים מדרוג 

העונה העשירית (2023–2024)
ב-5 ביוני 2023 הוחלט תהליך בחירת הנציג לתחרות האירוויזיון יוחזר לתוכנית.

ב-2 ביולי נודע כי עדן חסון יצטרף לשולחן השופטים במקום נינט.

העונה הייתה אמורה לעלות לשידור ב-31 באוקטובר 2023, אך נדחתה בעקבות מלחמת חרבות ברזל.

סמלילים

פרסים ומועמדויות

ראו גם
כוכב נולד
The Voice ישראל
אקס פקטור ישראל
אייל גולן קורא לך
The Four
ישראל באירוויזיון

קישורים חיצונייםמידע וכתבות:הכוכב הבא לאירוויזיון באתר Apple Music
הערוץ של הכוכב הבא בטלגרם
טדי הפקות וקשת גנבו ממני את הכוכב הבא, עומרי חיוןביקורות:'''

הערות שוליים

תוכניות ריאליטי שירה ישראליות
קשת: תוכניות וסדרות
ערוץ 2: תוכניות וסדרות
תוכניות טלוויזיה שעלו לשידור בשנות ה-2010
טדי הפקות
אירועים לבחירת נציגות לאירוויזיון
ישראל באירוויזיון
תחרויות קדם-האירוויזיון
זוכי פרס האקדמיה לטלוויזיה: תוכניות וסדרות